Miksi järjestö hakee nopeaa etua, vaikka tietää häviävänsä? – verkkouutiset.fi
Monet työmarkkinajärjestöt suhtautuvat nihkeästi ajatukseen yleisestä ansioturvasta. LEHTIKUVA / HEIKKI SAUKKOMAA
Antti Kirkkala | 13.07.2020 | 08:00 - päivitetty 17.07.2020 | 08:37
Yritysjohtajan mukaan jäsenten etu ja jäseniä edustavien etu ei ole aina sama asia.
F-Securen hallituksen puheenjohtaja Risto Siilasmaa hämmästelee työmarkkinajärjestöjen suhtautumista ansiosidonnaisen työttömyysturvan uudistamiseen.
– Mikä on vialla, jos tietää mikä olisi oikein, mutta silti tekee toisin? Miksi etujärjestöt niin usein hakevat lyhytaikaista oman ryhmänsä etua tietäen menettävänsä pidemmällä aikavälillä, Risto Siilasmaa kysyy Twitterissä.
Hän vastaa vihreiden entiselle kansanedustaja Antero Vartialle.
– Haluaisin uskoa, että työmarkkinajärjestöjen edustajat ovat kaikki henkilökohtaisesti sitä mieltä, että ansiosidonnainen työttömyysturva kuuluisi kaikille. Eivät vain uskalla kertoa näkemystään ääneen, Antero Vartia sanoo.
Työntekijäjärjestöistä SAK, STTK ja Akava sekä työnantajajärjestö EK vastustavat ajatusta yleisestä ansioturvasta. Suomen Yrittäjät on ilmoittanut kannattavansa uudistusta.
Risto Siilasmaalle huomautetaan, että ammattiyhdistysliikkeen ensisijainen tehtävä on oman jäsenistönsä edunvalvonta.
– Yhteiskunnassa, jossa kukaan ei luovu mistään, ei saada sellaisia muutoksia aikaan, joilla kaikki voittaisivat pidemmässä juoksussa. Joskus jäsenten etu ja jäseniä edustavien etu ei ole sama asia, Siilasmaa vastaa.
Mikä on vialla, jos tietää mikä olisi oikein, mutta silti tekee toisin?
Miksi etujärjestöt niin usein hakevat lyhytaikaista oman ryhmänsä etua tietäen menettävänsä pidemmällä aikavälillä? https://t.co/cVqZHfvaBQ
— Risto Siilasmaa (@rsiilasmaa) July 11, 2020
Yhteiskunnassa, jossa kukaan ei luovu mistään, ei saada sellaisia muutoksia aikaan, joilla kaikki voittaisivat pidemmässä juoksussa.
Joskus jäsenten etu ja jäseniä edustavien etu ei ole sama asia. https://t.co/WmMXTJji0H
— Risto Siilasmaa (@rsiilasmaa) July 12, 2020